Accident în București. Doi tineri au ajuns la spital după ce unul dintre ei a vrut să vireze la dreapta de pe banda a doua
Doi tineri au ajuns la spital miercuri seară, după ce autoturismele în care se aflau au intrat în coliziune, pe un drum din Sectorul 3 al Capitalei.
Din spusele unui martor, se pare că unul dintre șoferi a încercat să vireze pe o stradă, la dreapta, direct de pe banda a doua, și i-a tăiat calea celuilalt conducător auto.
În urma impactului puternic, mașina aflată pe prima bandă s-a oprit în bordură, iar cealălaltă a rămas pe mijlocul drumului. La fața locului au fost trimise mai multe autospeciale SMURD și de la Poliție.
După ce li s-a acordat primul ajutor la fața locului, cei doi răniți au fost transportați la spital.